hu hu fr es gl en en en en en hu hu hu hu hu hu hu hu hu hu hu hu hu en hu hu hu hu hu hu hu hu hu fr es en es it es hu hu hu hu hu hu en en fr fr ca ca en ca en ca en en fr es gl en en en en en hu hu en fr hu en de it hu es es es en hu hu hu hu hu hu hu hu hu hu hu hu hu hu hu hu en az cs it de it en hu hu hu hu en fr es gl en en en en en
Brivio távozása lett volna a Suzuki-kivonulás előszele? - P1race.hu
Üdvözöljük! Jelentkezzen be a fiókjába
Forgot your password? Get help
A jelszót email-ben küldjük el.
MotoGP - 🇬🇧 Brit Nagydíj
MotoGP - 🇦🇹 Osztrák Nagydíj
MotoGP - 🇸🇲 San Marinói Nagydíj
MotoGP - 🇪🇸 Aragón Nagydíj
MotoGP - 🇯🇵 Japán Nagydíj
MotoGP - 🇹🇭 Thai Nagydíj
Superbike - 🇨🇿 Most 1.verseny
Superbike - 🇨🇿 Most 2.verseny
Superbike - 🇫🇷 Magny-Cours 1.verseny
Superbike - 🇫🇷 Magny-Cours 2.verseny
Superbike - 🇪🇸 Catalunya 1.verseny
Superbike - 🇪🇸 Catalunya 2.verseny
Superbike - 🇵🇹 Portimao 1.verseny
SuperSport - 🇪🇸 Catalunya 1.verseny
🇬🇧 Brit Superbike - Oulton Park sprint
SuperSport - 🇪🇸 Catalunya 2.verseny
🇬🇧 Brit Superbike - Oulton Park 2.verseny
🇬🇧 Brit Superbike - Oulton Park 3.verseny
KezdőlapMotoGPBrivio távozása lett volna a Suzuki-kivonulás előszele?
Fotó: FIM Pictures/Lukasz Swiderek
Brivio távozása lett volna a Suzuki-kivonulás előszele?
Néha egy-egy történés más megvilágításba kerül, amikor látjuk a nagyobb képet néhány hónappal vagy évvel később. A Suzuki esetében Davide Brivio távozása lehetett ez.
Az elmúlt napok legnagyobb híre, hogy a Suzuki távozni készül év végén a MotoGP-ből. Azonban ennek voltak előjelei is, illetve olyanok, amikre most, az események fényében nyugodtan tekinthetünk előjelként is. A Suzuki csapatfőnöke, Davide Brivio drámai módon távozott a csapattól a 2020-as, rendkívül sikeres, bajnoki címet hozó szezon végén, hogy az Alpine Forma-1-es csapatához csatlakozzon. Ez akkor úgy tűnt, hogy csak egy fantasztikus kapcsolat szerencsétlen végét jelenti. De a héten megjelent bombahír fényében, miszerint a 2014-ben a semmiből felépített teljes csapatstruktúra 2022 végén összeomlik, vajon van-e összefüggés a két döntés között?
Brivio távozása akkoriban sokkoló volt. 2014-ben csatlakozott a Suzukihoz, amikor először jelentették be a visszatérését a királykategóriába. Ez mindössze három évvel azután történtr, hogy korábban, 2011-ben kiszálltak a bajnokságból. Az volt a feladata, hogy az alapoktól kezdve felépítsen egy csapatot, miután az előző csapat (amelyet az angol Paul Denning vezetett) nagyrészt szétesett.
A cégnél is remek munkát végzett, és egy olyan csapatot épített fel, amelyet nagyrészt a bajnokság egyik legkisebb, de legjobban vezetett és leghatékonyabb csapataként tartanak számon. Ez az alapoktól kezdve profikkal volt tele, és a mai napig megőrizte az olasz szenvedély és a japán precizitás dédelgetett keverékét.
Mindezek mellett természetesen Brivio Suzukija is rendkívül sikeres volt. Nem egy, hanem három fiatal tehetséget támogatott azzal, hogy Maverick Viñalest, Álex Rinst és Joan Mirt a Moto2-ben töltött újonc szezonokból közvetlenül a Suzuki a MotoGP gyári versenyzőjévé léptette elő. Ez a kockázat háromszorosan kifizetődött: a trióból mindhárman futamgyőztesek lettek a gyári csapatnál. Mir pedig 2020-ban világbajnoki címet szerzett.
Az első intő jel
Brivio távozása váratlanul hatott a Suzuki háza táján 2020-ban, vagyis a címvédő szezon végén. A szakembert elcsábította a lehetőség, hogy az Alpine-nál az F1-ben dolgozhasson. Ez egyébként végül nem egészen úgy alakult, ahogy várták, Brivio 2021 után ugyanis félreállt. De a Suzuki öröksége megmaradt, hiszen mindkét versenyzője 2022-ben ismét a bajnoki címért küzd, és jelenleg vezetik a csapatbajnokságot is. A veterán olasz távozását követően azonban rögtön voltak olyan jelek, hogy a csapaton belül már nem mennek olyan simán a dolgok nélküle.
Brivio távozása már önmagában problémás volt, ugyanis ez a folyamat jóval több mint egy évig tartott. A vezetőség végül Livio Suppo személyében látta Brivio utódját. Az ő kinevezéséig viszont nem volt vezéregyéniség az istállónál. Kezdetben bizottságok álltak az élére, mivel a vezető személyiségek mind nagyobb hatalmat kaptak a saját felelősségi területükön. A bizottság által gyakorolt vezetés pedig nem működött a gyakorlatban.
A projekt vezetője, Shinichi Sahara (aki nem hivatalosan a bizottság “főnöke” volt) elszigetelődött japán mérnökeitől, mivel az utazási korlátozások miatt egyre több időt volt kénytelen Európában tölteni. Ennek eredményeképpen a fejlesztés némileg megrekedt, így pedig Mir címvédése is. Nem volt ugyanis összeültető rendszer a motoron, ez pedig akkor még szabad volt.
Ha Brivio a csapatnál maradt volna, elképzelhető, hogy a Suzuki eredménye is erősebbek maradtak volna. Nem mintha a 2021-es év önmagában rossz lett volna, hiszen Mir végül a harmadik helyen zárta a szezont. De a csapat egy teljes évet győzelem nélkül töltött, Rinsnek pedig különösen borzalmas szezonja volt. Ezt pedig Brivio szárnyai alatt kétségkívül el lehetett volna kerülni.
Davide Brivio nélkül szintén megfeneklett az a projekt, hogy a Suzuki gründoljon magának egy szatelitcsapatot. Ez a pletykák szerint 2022-re meg is valósulhatott volna, méghozzá nem más, mint Valentino Rossi istállójánál, a VR46-nál. Brivio nélkül, még abban a feltételrendszerben, hogy a Suzuki marad, minimum 2024-ig elszállt egy szatelitcsapat esélye, erről Suppo még Portugáliában beszélt.
Valószínűleg sem a 2021-es eredmények hiánya, sem a szatellitcsapat hiánya nem váltotta volna ki önmagában a héten a sokkoló híreket. Azt viszont nem nehéz elképzelni, hogy ha Brivio maradt volna, akkor talán kicsit másképp alakultak volna a dolgok a Suzuki vezetőségében.
Előző cikkAleix Espargaró: Nagyon is reális a vb-esélyünk
Következő cikkA Speed Up csapat kirúgta Romano Fenatit
Valentino Rossin nőttem fel, és szerintem ő marad "A" kedvenc versenyzőm. De a MotoGP sem csak és kizárólag ő, hát még az egyetemes motorversenyzés világa! Gyárilag, az egyik végzettségem szerint olasz-spanyol szakos tanár vagyok, így be is tudjátok viszonylag könnyen lőni, merrefelé irányul alapvetően az érdeklődésem... :)
Copyright © 2022 Racingline.hu Kft.